Algar del Palància acollirà la Primera Trobada de Joves del Camp de Morvedre
07 d’octubre 2021

Dissabte que ve 16 octubre el departament de Joventut i Infància de l'Ajuntament de Sagunt juntament amb els diferents departaments de Joventut de tota la comarca, així com amb l'Institut Valencià de la Joventut (IVAJ), han organitzat la primera ‘Trobada Comarcal de Joves’, que es realitzarà a Algar del Palància.  
  

Esta trobada de jóvens té l'objectiu de generar un dia de trobada entre la joventut de la comarca en un context d'oci i reivindicació, organitzat des de la pròpia participació de la joventut del territori.   
  

Esta activitat permetrà crear llaços i enfortir la relació entre la joventut del territori, amb l'objectiu de crear una xarxa participativa que perdure en el temps. A més, també servirà per a començar a dinamitzar i vertebrar l'activitat de joventut a la comarca a través de la coordinació tècnica de tots els municipis i de la participació activa de la seua joventut.

En l’àmbit tècnic, suposarà la creació d'una plataforma necessària per a poder recollir les necessitats de la joventut de la comarca.  
  

L'activitat va dirigida a jóvens d'entre 12 i 18 anys. El transport i el menjar són a càrrec de l'organització.

Per a poder inscriure's en l'activitat, es pot contactar amb els equips de joventut de la comarca: lesvallsjove@gmail.com; baroniajove@gmail.com;  joventutcanetdenberenguer@gmail.com; o m.soriano@aytosagunto.es. 

​  

  

![Imagen sin texto alternativo.](/es-va/Actualidad/PublishingImages/Octubre 2021/94 C_jovescartell.jpg)  
  

*   [](http://www.facebook.com/sharer.php?u=https://aytosagunto.es/va/actualitat/algar-del-palancia-acollira-la-primera-trobada-de-joves-del-camp-de-morvedre/ "Facebook")
*   [](http://twitter.com/share?url=https://aytosagunto.es/va/actualitat/algar-del-palancia-acollira-la-primera-trobada-de-joves-del-camp-de-morvedre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/algar-del-palancia-acollira-la-primera-trobada-de-joves-del-camp-de-morvedre/ "Linked In")
*   [](mailto:?body=https://aytosagunto.es/va/actualitat/algar-del-palancia-acollira-la-primera-trobada-de-joves-del-camp-de-morvedre/)